Είστε καλά,
κυρία Μίγιο Σαϊμόρι;
Συγγνώμη.
Μην υποκλίνεστε.
Λυπάμαι πολύ που σας ενόχλησα.
Μη ζητάτε συγγνώμη.
Δεν έγινε κάτι. Χαίρομαι που δεν χτυπήσατε.
Μα έπρεπε να είμαι πιο προσεκτική.
Ευχαριστώ πολύ που τη βοηθήσατε.
Μίγιο, πάμε να ξεκουραστούμε κάπου.
Ναι.
Να είστε πιο προσεκτική.
Με συγχωρείτε.
Κυρία Μίγιο, είστε καλά;
Ναι, καλά είμαι. Συγγνώμη που σας ανησύχησα.
Πρέπει να προσέχεις, Μίγιο.
Ναι.
Πρέπει αλήθεια να προσέχεις.
Επειδή είσαι
πολύ ξεχωριστή.
Ο ΕΥΤΥΧΙΣΜΕΝΟΣ ΓΑΜΟΣ ΜΟΥ
ΕΠΕΙΣΟΔΙΟ 9 ΟΝΕΙΡΑ ΠΟΥ ΣΕ ΠΝΙΓΟΥΝ
Μίγιο!
Γιατί πίεσε τον εαυτό της και κατέρρευσε;
Είπες πως όταν έβλεπε εφιάλτες, διαισθάνθηκες υπερφυσικές δυνάμεις.
Οι δυνάμεις αυτές ασκούνταν πάνω της από κάπου;
Είναι μια Ουσούμπα κι αυτό είναι πιθανό.
Δεν υπήρξαν, όμως, σχισμές στο φράγμα του σπιτιού.
Δεν υπήρξε εξωτερική παρεμβολή.
Πιθανολογώ ότι αυτό έχει κάποια σχέση
με το ότι η Μίγιο είναι μια Ουσούμπα.
Η Μίγιο; Σίγουρα;
Έχω στοιχεία ότι η μητέρα της Μίγιο χρησιμοποιούσε το επώνυμο Ουσούμπα.
Παντρεύτηκε έναν Σαϊμόρι με υπερφυσικές δυνάμεις.
Δεν θα το φανταζόμουν ποτέ ότι η Μίγιο είναι μία Ουσούμπα…
Μόνο που η Μίγιο δεν έχει υπερφυσικές δυνάμεις.
Ίσως το αίμα της οικογένειας Ουσούμπα
να κάνει κακό στο σώμα της.
Το αίμα της οικογένειας Ουσούμπα… Μα γιατί;
Δεν ξέρω.
Αυτό, όμως, είναι το μόνο ενδεχόμενο.
Ξέρει η Μίγιο τίποτα για την οικογένεια Ουσούμπα;
Η μητέρα της πέθανε όταν ήταν μικρή.
Μπορεί και να μην ξέρει τίποτα για την οικογένεια Ουσούμπα.
Εξάλλου…
Εξάλλου;
Δεν νομίζω να μας μιλήσει, ακόμα κι αν τη ρωτήσουμε.
Τελευταία φαίνεται να κρύβει τα συναισθήματά της ακόμα πιο πολύ.
Δεν θέλει ν' ανησυχήσουμε.
Μακάρι να μας άφηνε ν' ανησυχούμε εμείς γι' αυτήν.
Τι συμβαίνει; Είδες καμιά αρκούδα;
Ένας πολίτης δέχτηκε επίθεση από Γκροτέσκους από το Μνήμα.
Ποια είναι η έκταση της ζημιάς;
Ένας άντρας βρέθηκε χωρίς αισθήσεις στο δάσος κοντά στην απαγορευμένη περιοχή.
Είναι σε κώμα, αναίσθητος.
Και η κατάσταση του χώρου
δείχνει ότι αναμφίβολα του επιτέθηκαν Γκροτέσκοι.
Άρα, έφτασαν κοντά σε κατοικίες ανθρώπων.
Δεν το περιμέναμε αυτό τόσο γρήγορα.
Δεν μπορούμε να βασιστούμε στο Υπουργείο Αυτοκρατορικού Οίκου.
Είναι θέμα χρόνου να μπουν στην πόλη.
Δεν αντέχω άλλο.
Γιατί βλέπω
συνεχώς εφιάλτες;
Πώς να μάθω να γίνω σωστή κυρία σαν τη Χαζούκι
όταν είμαι ακόμα όπως ήμουν πριν;
Απ' όταν λιποθύμησα, μου μείωσε τα μαθήματα.
Είναι κρίμα να πάει χαμένη η ευκαιρία μου να μελετήσω.
Λυπάμαι, πρέπει να δουλέψω όλο το βράδυ πάλι.
Θα φτιάξω κάτι να φάτε και θα σας το φέρω.
Όχι, δεν πειράζει. Πρέπει να ξεκουραστείς, Μίγιο.
Μίγιο.
Ναι.
Πώς νιώθεις; Σε προβληματίζει κάτι;
Όχι, καλά είμαι.
Μην ανησυχείτε για μένα.
Εντάξει…
Συγγνώμη, με καλεί ο Γκόντο. Πρέπει να γυρίσω στη δουλειά.
Εντάξει. Καλή συνέχεια, κύριε.
Απ' όσα ξέρουμε, υποθέτουμε ότι οι Γκροτέσκοι προχωρούν
προς το κέντρο της αυτοκρατορικής πόλης.
Κανένα νέο από το Υπουργείο Αυτοκρατορικού Οίκου;
Προσπαθούμε να μάθουμε.
Είναι τόσο αργοί, που καταντούν εκνευριστικοί.
Θα περικυκλώσουμε με άντρες την πόλη.
Θέλω άμεση έγκριση.
Μιλάμε για μια μεγάλη επιχείρηση εξολόθρευσης.
Θα επικοινωνήσω με το υπουργείο.
Κούντο, ξεκίνα τις προετοιμασίες.
Μάλιστα.
Θα προστατεύσουμε την αυτοκρατορική πόλη πάση θυσία.
Ωραίο φαίνεται!
Θα μαγείρευα εγώ σήμερα,
αλλά όταν πήγα στην κουζίνα, είχε ήδη αρχίσει τις ετοιμασίες.
Μα δεν έχεις αναρρώσει πλήρως.
Μην ανησυχείς, είμαι καλά τώρα.
Σας παρακαλώ, φάτε.
-Ας φάμε. -Ας φάμε.
Είναι πεντανόστιμο!
Η κυρία Μίγιο με κάνει περήφανη με τα εξαιρετικά φαγητά της.
Συμφωνώ απολύτως.
Εγώ δεν μπορώ να φτιάξω κάτι τόσο ωραίο.
Δεν είναι τίποτα.
Εγώ δεν είμαι καλή μαγείρισσα.
Τι;
Οι βαθμοί μου στη μαγειρική στο σχολείο ήταν χάλια.
Έφτιαχνα συνέχεια καμένα,
αλμυρά ή πολύ καυτερά φαγητά.
Κρατούσα το μαχαίρι και έκοβα το δάχτυλό μου.
Δεν το πιστεύω αυτό.
Ήταν δύσκολος ο έγγαμος βίος, έτσι;
Μακάρι να μην τον είχες αναφέρει.
Πραγματικά, μετάνιωσα.
Μετάνιωσες;
Ναι.
Είναι το μόνο πράγμα για το οποίο μετανιώνω.
Για τον γάμο μου λέω.
Παντρεύτηκα στα 17 μου.
Ήμουν κόρη των Κούντο
και θα παντρευόμουν για πολιτικούς λόγους.
Ο σύζυγός μου ήταν ευγενικός και καλός άνθρωπος.
Ήμουν ευτυχισμένη.
Αλλά δεν τα πήγαινα καλά με την οικογένειά του.
Ίσως έφταιγε που δεν έκανα δουλειές στο σπίτι ή που ήμουν ανώριμη.
Αποδείχθηκε ότι δεν έκανα για σύζυγος.
Ο άντρας μου με παρηγορούσε.
Αλλά μια μέρα που το συζητούσαμε, θυμώσαμε κι οι δύο,
μαλώσαμε άσχημα κι αργότερα χωρίσαμε.
Όταν γύρισα στο σπίτι των γονιών μου και ηρέμησα,
το μετάνιωσα.
Ήταν πολύ δύσκολα,
αλλά η οικογένειά μου ήταν ό,τι πιο σημαντικό και την έχασα.
Μπορούσα να κάνω κάτι παραπάνω.
Ώστε γι' αυτό μετανιώνεις…
Μίγιο.
Ναι.
Προσπαθείς να νικήσεις τις αδυναμίες σου χωρίς να το σκάσεις.
Αυτό το σέβομαι.
Τι;
Δεν νομίζω ότι…
Θέλω να εκφράζεις τα συναισθήματά σου,
για να μη μετανιώσεις ποτέ σαν εμένα.
Τι θέλεις να κάνεις, Μίγιο;
Πώς θέλεις να ζήσεις;
Λοιπόν…
Θέλω
να φανώ αντάξια του συζύγου μου.
Θέλω να γίνω μια σωστή κυρία σαν τη Χαζούκι.
Εύχομαι…
Μίγιο;
Είσαι καλά;
Ναι… Εγώ…
Δεν είχα σκεφτεί ποτέ ως τώρα πώς θέλω να ζήσω.
Έχω, όμως, αποφασίσει κάτι.
Τι είναι αυτό;
Θέλω να μείνω εδώ.
Θέλω να είμαι στο πλευρό του.
Είναι τυχερός που έχει κάποια σαν εσένα να τον φροντίζει.
Θεέ μου. Ήταν πολύ δύσκολο να βρω
όλες τις Σούμι στην πόλη.
Ελπίζω να είναι εδώ η Σούμι Ουσούμπα.
Είναι καλό που ξέρουμε ότι τη λένε Σούμι.
Αλλά και της μοιάζουν και όχι.
Η Σούμι Ουσούμπα είναι το μόνο στοιχείο που έχουμε για τους Ουσούμπα.
Συνέχισε να ψάχνεις πληροφορίες. Ακόμα κι αν μοιάζουν ασήμαντες.
Να σας κάνω παρέα;
Ναι.
Μίγιο, άκου.
Ήμουν πολύ απασχολημένος και δεν βρήκα χρόνο να σου μιλήσω.
Λυπάμαι πολύ.
Δεν πειράζει. Δεν υπάρχει πρόβλημα.
Μίγιο,
σε απασχολεί κάτι;
Όχι. Δεν σκέφτομαι κάτι.
Εντάξει, λοιπόν.
Μπορείτε να μου πείτε πώς ήταν να μεγαλώνετε με τη Χαζούκι;
Η αλήθεια είναι ότι δεν σου έχω πει πολλά για το παρελθόν μου.
Είναι λάθος που ρωτάω;
Πάντα τα πηγαίναμε καλά.
Είναι φωνακλού, όπως ξέρεις, και με ενοχλεί μερικές φορές.
Με τα αδέρφια σου δεν έχει σημασία αν σου αρέσει ή όχι ο άλλος.
Γεννιόμαστε και μεγαλώνουμε στο ίδιο περιβάλλον
και καταλαβαινόμαστε.
Χωρίς εγκράτειες ή ευαισθησίες.
Δεν είμαστε πολύ συμβατές προσωπικότητες,
αλλά έχει τον τρόπο της κι είναι καλός άνθρωπος.
Απάντησα στην ερώτησή σου;
Ναι.
Είναι πολύ γλυκά. Τα ζηλεύω.
Φταίει που εγώ δεν έχω κανέναν.
Μίγιο,
έλα λίγο πιο κοντά.
Ναι.
Αν νιώθεις μόνη, πες το.
Αν υποφέρεις, πες το μου.
Αν δεν μου μιλήσεις, δεν θα ξέρω.
Δεν νιώθω μοναξιά.
Αλήθεια; Μου λείπει η συντροφιά σου.
Εγώ δεν σου λείπω;
Μου λείπετε.
Μπορούσες να το πεις απ' την αρχή.
Ναι…
Στηρίξου πάνω μου. Πες μου πώς νιώθεις πραγματικά.
Γίνε λίγο εγωίστρια. Εγώ θα σε δεχτώ όπως είσαι.
Ναι.
Μπορείς να μου δείξεις πώς νιώθεις και να βασιστείς πάνω μου.
Θα στηρίξουμε ο ένας τον άλλον. Έτσι κάνουν οι οικογένειες.
Ο μνηστήρας μου είναι καλός.
Αλλά…
Αν τον αφήσω να με κακομάθει,
δεν θα γίνω σωστή σύζυγος για έναν Κούντο.
Πρέπει να λύνω μόνη μου τα προβλήματά μου,
αλλιώς δεν θα στηρίζω την οικογένειά μου.
Είναι κανείς εδώ;
Έρχομαι αμέσως.
Λυπάμαι που περιμένατε. Μου λέτε ποιος…
Είστε…
Γεια σας. Πέρασε καιρός.
Είστε καλύτερα από τότε που βρεθήκαμε;
Είμαι καλά τώρα, ευχαριστώ.
Εκτιμώ πολύ που με βοηθήσατε.
Δεν έκανα κάτι.
Παρεμπιπτόντως, είναι εδώ ο κος Κούντο;
Όχι, είναι στη δουλειά.
Αλήθεια; Περίεργο.
Έμαθα ότι είχε ρεπό σήμερα.
Έχει πολλή δουλειά.
Τον κάλεσαν τελευταία στιγμή.
Κατάλαβα.
Συγγνώμη που δεν ενημερώθηκα.
Με λένε Αράτα Τσουρούκι. Χαίρομαι που σας γνωρίζω.
Είμαι η Μίγιο Σαϊμόρι.
Ναι, σας ξέρω.
Συζητήθηκε πολύ σε διάφορους κοινωνικούς κύκλους
ότι ο κύριος Κούντο βρήκε επιτέλους μνηστή.
Ωστόσο, βλέπω ότι έχουν δίκιο που τον λένε ψυχρό άνθρωπο.
Γιατί το λέτε αυτό;
Κυρία Μίγιο, ξέρετε πόσο χλωμή είστε;
Σας παραμελούσε τη μέρα που σας είδα και σας παραμελεί και τώρα.
Βλέπετε;
Η αρραβωνιαστικιά του έχει μείνει μια σκιά κι αυτός δεν το ξέρει καν.
Όχι, δεν φταίει αυτός.
Είναι τρελό που σας βάζει να δουλεύετε μέχρι λιποθυμίας.
Δεν ξέρει τι πραγματικά αξίζετε.
Ανοησίες. Δεν σας μιλάει καν αρκετά
κι εσείς κάνετε μάθημα πώς να στέκεστε ή να πίνετε τσάι…
Πώς ξέρετε…
Είναι ανούσια όλα αυτά που σας βάζει να κάνετε, έτσι δεν είναι;
Σας παρακαλώ, σταματήστε!
Κάνω αυτό που επιλέγω εγώ.
Μια μικρή βοήθεια ζήτησα απλώς.
Μη μιλάτε άσχημα γι' αυτόν!
Είστε καλά;
Καλά είμαι. Αλήθεια.
Συγγνώμη, δεν έπρεπε να μιλήσω έτσι.
Πρέπει να φύγω.
Συγγνώμη που ύψωσα τη φωνή μου.
Μη ζητάτε συγγνώμη, εγώ ήμουν αγενής.
Αλλά,
μπορώ να σας δώσω έναν ρόλο που μόνο εσείς μπορείτε να έχετε.
Επικοινωνήστε μαζί μου,
όποτε θελήσετε.
ΕΙΔΙΚΟΣ ΣΥΜΒΟΥΛΟΣ
Θα τα πούμε.
Έναν ρόλο που μόνο εγώ μπορώ να έχω;
Άργησε.
Δεν σας σέβεται, κύριε διοικητά. Αν και απεσταλμένος του υπουργείου.
Δεν πειράζει. Συνεχίζουμε τις ετοιμασίες για την αποστολή χωρίς τον Τσουρούκι.
Φαίνεστε κουρασμένος.
Μην ανησυχείς.
Θα πάω σπίτι μόλις τελειώσω τη δουλειά μου.
Ωραία.
Να πάτε σπίτι σήμερα. Να δείτε την κυρία Μίγιο.
Ναι.
Έχετε την έγκρισή μας.
Στο εξής, η διοίκηση μεταφέρεται σ' εσάς και μπορείτε να ηγηθείτε ελεύθερα.
Θα διεξάγουμε επιχειρήσεις μεγάλης κλίμακας.
Πρέπει να φτιάξουμε την κατάσταση
πριν συμβεί κάτι στην πόλη.
Συνεχίστε να προσπαθείτε.
Συγγνώμη που άργησα σήμερα.
Νόμιζα ότι είχατε ρεπό και πήγα στο σπίτι σας κατά λάθος.
Γνώρισα τη μνηστή σας, την κα Μίγιο.
Ήταν πολύ ευγενική μαζί μου.
Έχετε υπέροχη μνηστή, κύριε Κούντο.
Δεν εγκρίνω, όμως, τον τρόπο που της φέρεστε.
Τι;
Το πρόσωπό της ήταν πολύ χλωμό.
Μήπως χειροτερεύει;
Τη συνάντησα τυχαία στην πόλη τις προάλλες.
Κόντεψε να καταρρεύσει και τη βοήθησα.
Αλήθεια;
Δεν καταλαβαίνετε.
Δεν βλέπετε πώς είναι αλήθεια η κυρία Μίγιο.
Ή, μάλλον, δεν θέλετε.
Απόδειξη είναι ότι δεν ήσασταν μαζί της σε μια τόσο κρίσιμη στιγμή.
Το θέμα, βέβαια, δεν με αφορά.
Αν έχετε κάποιο πρόβλημα, καλέστε με.
Ίσως μπορώ να βοηθήσω.
Ξέρετε κάτι; Είναι παράξενο.
Στη λίστα των υποψηφίων,
υπάρχει ένα άτομο χωρίς ημερομηνία γέννησης ή πατρικό όνομα.
Τη λένε "Σούμι Τσουρούκι".
ΕΙΔΙΚΟΣ ΣΥΜΒΟΥΛΟΣ
Τσουρούκι…
Μίγιο!
Μίγιο;
Ζορίστηκε πολύ πάλι.
Μίγιο.
Κύριε;
Καλώς ήρθατε.
Δεν ήρθα να σας χαιρετήσω.
Συγγνώμη. Έπρεπε…
Κύριε…
Μίγιο, γιατί;
Ορίστε;
Γιατί χάνεις τόσο βάρος;
Γιατί δεν μου είπες ότι λιποθύμησες;
Εγώ…
Λες να μην ξέρω ότι βλέπεις εφιάλτες κάθε βράδυ;
Σου είπα να μου λες τα πάντα.
Να βασιστείς πάνω μου. Το θυμάσαι;
Πέρασε, όμως, τόσος καιρός και δεν μου είπες τίποτα.
Καθόλου δεν με εμπιστεύεσαι;
Δεν είναι έτσι!
Δεν ήθελα να ενοχλήσω.
Έχετε ήδη πολλή δουλειά.
Σκέφτηκα ότι είστε κουρασμένος
και δεν ήθελα να δημιουργήσω κι άλλο πρόβλημα.
Εγώ είμαι κουρασμένος;
Εσύ είσαι κουρασμένη!
Αν ήξερα ότι θα γίνει αυτό,
δεν θα σε άφηνα να μελετήσεις.
Κύριε,
πώς μπορέσατε;
Όχι, έκανα λάθος.
Δεν ήθελα να της μιλήσω έτσι.
Εγώ…
Εγώ ήθελα μόνο…
Μίγιο!
Της είπα ό,τι χειρότερο μπορούσα να πω.
Έγινα κι εγώ σαν τους Σαϊμόρι;
Είχε δίκιο εκείνος τελικά.
ΕΙΔΙΚΟΣ ΣΥΜΒΟΥΛΟΣ
Θα κάνω τον Τσουρούκι να μου τα πει όλα.
Τ' ορκίζομαι. Θα τα καταφέρω.
Θα δώσω τέλος στο μαρτύριο της Μίγιο.
Υποτιτλισμός: Αλέξης Γραμμένος